Jos teltassa on kunnon reikä, niin sen voi paikata teltan mukana tulleilla kangastilkuilla. Ne sopivat niin teltan pohjaan kuin sisä- sekä ulkotelttaan. Myös hyttysverkolle on oma kangaspalansa. Palan voi ommella kiinni reikäkohtaan. Tällöin ompeleiden kohdalta teltta menettää vesitiiviyden. Tätä voi parantaa saumateipillä tai saumaliimalla. Tätä on saatavilla retkeilyyn erikoistuneista erikoisliikkeistä. Jos teltassa on aivan pieni, esimerkiksi kipinästä syntynyt reikä, sen paikkaaminen saattaa onnistua ihan pelkästään laittamalla tähän saumaliimatipan. Kannattaa kuitenkin liiman kanssa huomioida teltan materiaali, sillä kaikki liimat eivät sovellu kaikille telttapinnoille. Akuutissa tilanteessa paikkaaminen onnistuu väliaikaisesti myös ilmastointiteipillä. Tämä ei ole pitkäaikainen eikä hyvä paikkaustekniikka, mutta toimii akuuteissa sekä väliaikaisissa tilanteissa. Teltan pitkäkestoisuuden varmistamiseksi kannattaa paikata teltta mahdollisimman nopeasti ja hyvin.